ลูกสาวสัตวแพทย์ 2 ศพคาไฟ ติดกรง-ตายทุรน (คลิป)
เพลิงเผาบ้านกลางดึก วัย16-13กอดกันสลด พ่อช่วยโดนลวกทั้งตัว,ไฟไหม้บ้านสัตวแพทย์ 2 สามีภรรยา และเปิดเป็นโรงพยาบาลสัตว์ในหมู่บ้านซื่อตรง ย่านลำผักชี 2 ผัวเมียกระโดดลงบ่อเลี้ยงปลาข้างบ้าน บาดเจ็บสาหัส ส่วนลูกสาว 2 คน วัย 13 และ 16 ปี ติดอยู่บนห้องนอนชั้น 2 ผู้ช่วยสัตวแพทย์ชาวพม่าเสี่ยงตายเข้ากองไฟไปช่วย พบนั่งกอดกันอยู่หน้าประตูอุ้มออกมาแต่ไม่ทันกาล เสียชีวิตทั้งคู่ ขณะที่อาการคนพ่อสาหัสถูกไฟคลอกทั้งตัว คาดพยายามเข้าช่วยลูก,เหตุสลดครั้งนี้เปิดเผยขึ้นเมื่อเวลา 05.30 น.วันที่ 27 ก.ย. ร.ต.อ.ชัชวาลย์ ละอองบัว รอง สว. (สอบสวน) สน.ลำผักชี รับแจ้งเหตุเพลิงไหม้ภายในหมู่บ้านซื่อตรง ซอยสุวินทวงศ์ 29 ถนนสุวินทวงศ์ แขวงลำผักชี เขตหนองจอก กทม. มีผู้เสียชีวิต 2 ราย ไปตรวจสอบพร้อม พ.ต.อ.กฤษฏางค์ จิตตรีพล ผกก.สน.ลำผักชี เจ้าหน้าที่กองพิสูจน์หลักฐาน และอาสาสมัครกู้ภัยมูลนิธิป่อเต็กตึ๊งและมูลนิธิร่มไทร,ที่เกิดเหตุบ้านเลขที่ 58/120 เป็นบ้านเดี่ยว 2 ชั้น ปลูกติดโรงพยาบาลสัตว์ซื่อตรง เป็นอาคารปูนชั้นเดียว ในรั้วเดียวกันยังมีอาคารต่อเติมด้านหลัง 2 ชั้น ชั้นบนเป็นที่พักคนงาน ชั้นล่างเป็นที่พักสัตว์ โดยไฟลุกไหม้จากชั้น 2 ของบ้านพัก เจ้าหน้าที่ใช้น้ำดับเพลิง 20 นาทีเพลิงสงบ ตรวจสอบพบศพเด็กหญิง 2 ราย เป็นพี่น้องกัน ทราบชื่อต่อมาคือ น.ส.ธารวีธ์ หรือมีน โภคานิตย์ อายุ 16 ปี และ ด.ญ.นิชชานีร์ หรือมีมี่ โภคานิตย์ อายุ 13 ปี เสียชีวิตอยู่บริเวณชั้น 2 ของบ้าน,จากการสอบปากคำนายคุณมี ผู้ช่วยสัตวแพทย์ชาวพม่า ทราบว่า บ้านและโรงพยาบาลสัตว์เป็นของ น.สพ.ชาติชัย โภคานิตย์ และ สพ.ญ.กันยวีร์ สุจิพงศ์ ภรรยา เป็นพ่อแม่ของเด็กทั้งคู่ที่เสียชีวิต โดยตนพักอยู่ชั้น 2 ของบ้านพักคนงาน กระทั่งเวลา 05.00 น. ลุกขึ้นมาตามปกติ ได้กลิ่นควันไฟวิ่งออกมาเห็นเปลวไฟลุกจากชั้นล่างของตัวบ้านเจ้าของบ้าน จากนั้นพยายาม ตามคนมาช่วย เห็น 2 สามีภรรยาเจ้าของบ้านและ โรงพยาบาลสัตว์กระโดดลงบ่อน้ำเลี้ยงปลาข้างตัวบ้าน แต่ไม่เห็นลูกสาวของทั้งคู่ คาดว่าติดอยู่ข้างใน เลยเอาผ้าชุบน้ำคลุมตัววิ่งขึ้นไปช่วยน้องผู้เสียชีวิตทั้ง 2 คน บนห้องนอนชั้น 2 พบทั้งคู่นั่งกอดกันเสียชีวิตอยู่ที่มุมห้อง สภาพเหมือนพยายามหนีออกจากห้องแต่ไม่สามารถออกมาได้ เพราะหน้าต่างติดเหล็กดัด คาดว่าเสียชีวิตจากความร้อนและสำลักควันไฟ สำหรับ น.สพ.ชาติชัย เท่าที่เห็นมีบาดแผลถูกไฟคลอกทั้งตัวอาการสาหัส เข้าใจว่าพยายามจะช่วยลูกสาวทั้ง 2 คน จนทนความร้อนไม่ไหว กระโดดลงบ่อน้ำข้างห้องพร้อม สพ.ญ.กันยวีร์ ภรรยาที่บาดเจ็บเล็กน้อย,ต่อมาเวลา 10.00 น. วันเดียวกัน พ.ต.ท.เจริญ วิทิตกรกุล รอง ผกก. (สอบสวน) สน.ลำผักชี กล่าวว่า เจ้าหน้าที่ยังนำเชือกมากั้นที่เกิดเหตุ ไม่ให้บุคคลอื่นเข้ามาในพื้นที่เพื่อให้เจ้าหน้าที่กองพิสูจน์หลักฐานเข้าตรวจสอบ เก็บหลักฐานก่อนจะนำไปวิเคราะห์เพื่อหาสาเหตุ เบื้องต้นพบต้นเพลิงเกิดขึ้นใต้บันไดชั้นล่างซึ่งมีคัตเอาต์ และเป็นจุดเชื่อมต่อสายไฟไปยังจุดต่างๆของตัวบ้าน รวมทั้งมีช่องลมทำให้ไฟสามารถที่จะโหมขึ้นไปข้างบนได้ สาเหตุที่เด็กเสียชีวิต คาดว่าสำลักควันเสียชีวิต และถูกความร้อนเผาจนผิวไหม้ สำหรับ น.สพ.ชาติชัย อาการสาหัสยังใช้เครื่องช่วยหายใจ เนื่องจากพยายามเข้าไปช่วยลูก แต่ทำไม่ได้ต้องกระโดดจากชั้น 2 ลงบ่อปลา ส่วน สพ.ญ.กันยวีร์ บาดเจ็บเล็กน้อยแต่ยังไม่สามารถให้การอะไรกับทางเจ้าหน้าที่ได้เช่นกัน ยังอยู่ในอาการผวากับเหตุการณ์ที่เกิดขึ้น และยังไม่ทราบว่าลูกสาวของตัวเองทั้ง 2 คนเสียชีวิต
ไฟไหม้บ้านสัตวแพทย์ 2 สามีภรรยา และเปิดเป็นโรงพยาบาลสัตว์ในหมู่บ้านซื่อตรง ย่านลำผักชี 2 ผัวเมียกระโดดลงบ่อเลี้ยงปลาข้างบ้าน บาดเจ็บสาหัส
ไฟไหม้,หมู่บ้านซื่อตรง,สัตวแพทย์,ลูกสาวเสียชีวิต,ข่าวหน้า1